### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Laurits Simonsen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 1023, Boligområde ved [adresse] i Løgten, samt Tillæg nr. 67 til Kommuneplan 2013.

### Resumé

Lokalplanen gælder for et ca. 11 ha stort område syd for [adresse] og øst for [adresse] i [adresse]. Området har et markant terrænfald fra nordvest mod sydøst og afgrænses mod syd af [adresse].

 Området, der ved planens udarbejdelse er privatejet og ligger delvist i by- og landzone, vil ved lokalplanens vedtagelse overføres til byzone.

 Lokalplanen er udarbejdet på baggrund af et ønske fra en privat bygherre om at etablere et boligområde med ca. 70 åben-lave boliger, der udnytter områdets landskabelige kvaliteter og fine udsigtsforhold.

 Lokalplanen er overordnet i overensstemmelse med den gældende Kommuneplan 2013. Lokalplanen ledsages dog af et kommuneplantillæg, der overfører et mindre areal til et tilgrænsende erhvervsområde, således at afgrænsningen afspejler de faktiske forhold.

 Forslag til Lokalplan nr. 1023 samt forslag til Kommuneplantillæg nr. 67 har været fremlagt offentligt fra den 26. januar til den 22. marts 2016. Der er modtaget fem høringssvar, hvori der indgår en underskriftsindsamling med 14 underskrifter. Høringssvarene er vedlagt indstillingen som bilag 2 og nummereret 1-5.

 Høringssvarene omhandler fortov og cykelsti, beplantning- og bygningshøjde samt naturbeskyttelsesinteresser. Bemærkninger om maksimal beplantningshøjde foreslås delvist imødekommet for fællesarealer. Derudover tilføjes oplysning om forhold til Natura2000 område og Bilag IV arter.

### Indstilling

At 1) forslag til Lokalplan nr. 1023, Boligområde ved [adresse] i Løgten vedtages endeligt med de ændringer, der fremgår af afsnit 5.4,

 At 2) forslag til Tillæg nr. 67 til Kommuneplan 2013 vedtages endeligt,

 At 3) bemærkninger besvares som angivet under indstillingens afsnit 5.4 og bilag 3.

### Sagens forløb

25-05-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-05-2016 Magistraten
Fremsendes til [adresse] med bemærkning, at Magistraten i mødet den 30. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 20. maj  2016.

 Borgmester Martin Poulsen, rådmand Jonathan Jessen, Anne Klausen og Henrik Nørgaard var forhindret i at deltage i mødet.
 08-06-2016 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2016.
 20-06-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Laurits Simonsen var forhindret i at deltage i udvalgets behandling af sagen.
 22-06-2016 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 22. juni 2016 har vedtaget Magistratens indstilling i overensstemmelse med erklæring fra Teknisk Udvalg af 20. juni 2016.